Diskusia:Dušan Dědeček

message: * Nepostrehol som, že by sa v niektorom z citovaných zdrojov vyskytoval jeho celý dátum narodenia. Uvádza sa nanajvýš len vek, z ktorého možno vydedukovať rok, takže dátum odstraňujem a ponechávam len rok (pričom je diskutabilné, či vôbec ponechať hoci len rok).
* To isté platí pre bydlisko (hoci ide len o mestskú časť, nie plnú adresu). Takéto údaje musia byť hneď odstránené, nestačí dať len  a nechať to tam svietiť, hlavne keď ide o aktuálnu udalosť, takže možno predpokladať zvýšený záujem čitateľov o tento článok.
* Rovnako žiaden doklad národnosti.
* Celú sekciu „Životopis“ som odstránil, nakoľko iba dopodrobna opisovala okolnosti nehody získané z médií. Tu platí, že:
** Možno použiť len spoľahlivé zdroje (napr. samotné vyjadrenia Policajného zboru, spoľahlivé médiá ako TASR, RTVS, SME, Hospodárske noviny, Aktuality.sk), určite nie bulvár ako Nový čas a už vôbec nie bulvár ako topky.sk.
** Informácie o nehode musia byť podané s prísnym ohľadom na neutralitu, navyše berúc do úvahy, že ide o biografiu žijúcej osoby. Policajný zbor nepotvrdil identitu vodiča/páchateľa. Nemožno podať ako skutočnosť, že osoba X spôsobila dopravnú nehodu, keď ešte aj správa RTVS sa odvoláva na informáciu TV Markíza. Preto som to celé zhrnul do odseku uvedeného slovami „Podľa spravodajstva Televízie Markízy...“. Tuto zrejme nehrozí, že by došlo k omylu, no v budúcnosti môže dôjsť k prípadu, že médiá omylom obvinia nesprávneho človeka a ak tú informáciu uvedieme akoby bola overeným faktom, dopúšťame sa rovnakého porušenia etiky. Znova platí to, čo vyššie – takéto formulácie musia byť hneď odstránené.
** Treba sa pridržiavať encyklopedického štýlu, vyjadrenia publicistického štýlu do článku rozhodne nepatria (napr. „tragédia otriasla celou krajinou“), navyše niektoré z nich boli nevhodné aj na publicistický štýl (napr. „opitý XY“, označenie činu za „vraždu“, keď to polícia klasifikovala ako usmrtnenie).
** Informácie o nehode, ktoré boli v sekcii „Životopis“ patria do článku o nehode. (Samozrejme po tom, čo sa upravia do neutrálnej podoby.)
Lišiak(diskusia) 10:07, 4. október 2022 (UTC)
thread_title:  K úprave 

message: Ad táto úprava: Pridávam miesto narodenia a národnosť, nakoľko ide o relatívne „neškodné“ osobné informácie, avšak bez citácie, keďže príslušný dokument obsahuje aj iné osobné údaje (napriek tomu, že bol zverejnený verejnou správou). Lišiak(diskusia) 07:50, 5. október 2022 (UTC)
replies: text: Neriešil by som to, ak ide o verejne dostupný dokument a údaje tam neboli „začiernené“ (čo je často v PDF riešené insitne, takže údaj tam je aj tak vydolovateľný, osobne sa ale tento prípad snažím rešpektovať) a je z kontextu jasné, že ide o správnu osobu, nevidím dôvod nepoužiť to (vrátane citácie a odkazu teda). --Teslaton (diskusia) 07:56, 5. október 2022 (UTC)
replies: text: :Problém vidím v tom, že tie údaje neboli ani len začiernené a okrem samotného dátumu narodenia to obsahuje aj presnú adresu trvalého pobytu, rodné číslo a číslo občianskeho preukazu (čo je vskutku podivuhodný prešľap). Lišiak(diskusia) 08:11, 5. október 2022 (UTC)

text: :PS: Linky som zaslal emailom, vzhľadom na vysokú návštevnosť stránky a okolnosti prípadu radšej nekonkretizujem (ide o čisto etický postoj k človeku ako takému, za to čo tento pán spravil si nezaslúži žiaden rešpekt). Lišiak(diskusia) 08:19, 5. október 2022 (UTC)
thread_title:  Miesto narodenia, národnosť